താരങ്ങളെ വിളയിച്ചെടുത്ത് അറേബ്യന് സ്ൈട്രക്കേഴ്സ് ഏത് സ്പോര്ട്സിനും നല്ല വളക്കൂറുള്ള മണ്ണാണ് യു.എ.ഇ. ലോകത്തിെന്റ വിവിധ ഭാഗങ്ങളിലെ കായിക താരങ്ങള് പരിശീലനത്തിനെത്തുന്ന കായിക കേന്ദ്രം. ഈ മണ്ണില് താരങ്ങളെ വിളയിച്ചെടുക്കുകയാണ് എറണാകുളം സ്വദേശിയും കേരള സംസ്ഥാന ജൂനിയര് ടീം മുന് പരിശീലകനുമായിരുന്ന അരുണ് പ്രതാപ് തെന്റ അറേബ്യന് സ്ട്രൈക്കേഴ്സിലൂടെ. ഇതിനകം ഇന്ത്യന് അണ്ടര് 17 ക്യാമ്ബിലേക്കും യു.എ.ഇയിലേ വിവിധ ക്ലബ്ബുകളിലേക്കും ഒരുപിടി താരങ്ങളെ സംഭാവന ചെയ്തു അറേബ്യന് സ്ൈട്രക്കേഴ്സ്. ദുബൈ സ്പോര്ട്സ് കൗണ്സില് ലീഗില് പങ്കെടുക്കാനും ബ്രസീലിയന് പരിശീലകന് മാര്ക്കോസ് പെരേരയെ ക്യാമ്ബിലെത്തിക്കാനുമുള്ള ശ്രമത്തിലാണ് സ്ട്രൈക്കേഴ്സ്.ആറ് മുതല് 17 വയസ് വെര പ്രായമുള്ള കുട്ടികള് അക്കാദമിയിലുണ്ട്. അല് ഖിസൈസിലെ അല് സലാം സ്കൂളാണ് മുഖ്യ പരിശീലന കേന്ദ്രമെങ്കിലും കുട്ടികളുടെയും രക്ഷിതാക്കളുടെയും സമയവും സൗകര്യവും അനുസരിച്ച് യു.എ.ഇയുടെ വിവിധ ഭാഗങ്ങളിലെ മൈതാനങ്ങളില് പരിശീലനം സംഘടിപ്പിക്കുണ്ട്. വിവിധ ക്ലബ്ബുകളിലെ കുട്ടികളുമായി അവിടെയെത്തി സൗഹൃദ മത്സരവും സംഘടിപ്പിക്കുന്നു. സ്വന്തമായി ടാലന്റ് ഹണ്ട് പ്രോഗ്രാമുകള് സംഘടിപ്പിക്കുന്നതിനൊപ്പം റിലയന്സ് ഉള്പെടെയുള്ളവര് നടത്തുന്ന ടാലന്റ് ഹണ്ടിലേക്ക് സ്വന്തം കുട്ടികളെ എത്തിക്കാനും മുന്കൈയെടുക്കുന്നു. യു.എ.ഇയിലെ പ്രമുഖ ക്ലബുകളാണയ ഷബാബ് അല് അഹ്ലിയിലും അല് നാസറിലുമെല്ലം അറേബ്യന് സ്ട്രൈക്കേഴ്സിെന്റ കുട്ടികള് ഇടംപിടിച്ചിട്ടുണ്ട്. മാഞ്ചസ്റ്റര് സിറ്റിയുടെ തട്ടകത്തില് പരിശീലനത്തിന് അവസരം ലഭിച്ച ആര്യന് ഹരിദാസും ഗോകുല് ബാലുവും പയറ്റിത്തെളിഞ്ഞത് അരുണ് പ്രതാപിെന്റ കീഴിലാണ്. ഇവര്ക്ക് പുറമെ അന്ഗദ് പാണ്ഡേ, ഇഹാന് യാസിര് ശൈഖ് എന്നിവര്ക്ക് മാഞ്ചസ്റ്റര് സിറ്റിയിലും തേജസ്, സാദ് മുഹമ്മദ് എന്നിവര്ക്ക് അല്നാസറിലും അര്മാന് നൂറാനിക്കും ഹത്തീം അലിക്കും ഷബാബ് അല് അഹ്ലിയിലും സെഹല് ഷിബുവിന് റിലയന്സിലും സെലക്ഷന് കിട്ടി. ഇന്ത്യന് അണ്ടര് 16 ടീമിലെ കെവിന് റോസിന് വഴിതെളിച്ചത് അറേബ്യന് സ്ട്രൈക്കേഴ്സാണ്. അരുണ് പരിശീലിപ്പിച്ച ടീമിന് മാഞ്ചസ്റ്റര് സിറ്റിയുടെ ഇംഗ്ലണ്ടിലെ ഗ്രൗണ്ടില് പരിശീലനത്തിന് അവസരം ലഭിച്ചിരുന്നു. സാമ്ബത്തിക നേട്ടത്തേക്കാള് തെന്റ ലക്ഷ്യം കുട്ടികളുടെ ഭാവി വാര്ത്തെടുക്കുക എന്നതാണെന്ന് അരുണ് പ്രതാപ് പറയുന്നു. കുട്ടികളുടെ ശാരീരിക ക്ഷമത അളക്കാനും അതിനനുസരിച്ച് ഭക്ഷണ ക്രമീകരണം നടത്താനും ഡയറ്റീഷ്യെന്റ സഹായമുണ്ട്. ശാരീരിക ക്ഷമത അറിയാന് യോയോ ടെസ്റ്റ് പോലുള്ള സൗകര്യവുമുണ്ട്. പാസിങ്, ടേണിങ്, ഡ്രിബ്ലിങ്, ഗോള് കീപ്പിങ്, റിസീവിങ് എന്നിവയെല്ലാം പരിശീലിപ്പിക്കാന് വേറെ പരിശീലകരും അണിനിരക്കുന്നു. സെന്സ്റ്റാര് സ്പോര്ട്സ് സര്വീസിെന്റ സഹകരണത്തോടെയാണ് അറേബ്യന് സ്ട്രൈക്കേഴ്സിെന്റ പ്രവര്ത്തനം. ബ്രസീലിയന് കോച്ചെത്തും ബ്രസീലിയന് പരിശീലകനും ഇന്ത്യയിലെയും ബ്രസീലിലെയും വിവിധ ക്ലബ്ബുകളിലെ മുന് താരവുമായിരുന്ന മാര്ക്കോസ് പെരേരയെ ക്യാമ്ബിലെത്തിക്കാനുള്ള ഒരുക്കത്തിലാണ് അറേബ്യന് സ്ട്രൈക്കേഴ്സ്. ഡിസംബറോടെ ദുബൈയിലെത്താന് പദ്ധതിയുണ്ടെന്ന് മാര്ക്കോസ് പെരേര ഗള്ഫ് മാധ്യമത്തോട് പറഞ്ഞു. മോഹന് ബഗാന്, ചര്ച്ചില് ബ്രദേഴ്സ്, സാല്ഗോക്കര്, വാസ്കോ ഗോവ, ജെ.സി.ടി എന്നീ ക്ലബുകളില് കളിച്ചിട്ടുണ്ട് മാര്ക്കോസ്. ബ്രസീലിലെ ഫസ്റ്റ് ഡിവിഷന് ക്ലബായ ദൂരാഡോസ് അത്ലിറ്റിക്കോയുടെ പരിശീലകനാണ്. വിവിധ ക്ലബുകളുടെ ടെക്നിക്കല് അസിസ്റ്റന്റായും പ്രവര്ത്തിച്ചിട്ടുണ്ട്. കുട്ടികളെ ശാരീരികമായും മാനസീകമായും കരുത്തരാക്കുക എന്നതാണ് തെന്റ ലക്ഷ്യമെന്ന് മാര്ക്കോസ് പെരേര പറയുന്നു.